劉健儀

劉健儀係香港立法會航運交通界功能界別前議員。

履歷 
劉健儀喺廣州出世，幾歲大嗰時同屋企人移民去香港，香港大學英文系畢業。

後來劉健儀好多屋企人移民去咗加拿大，但佢自己就決定留喺香港。

公職 
歷任區域市政局議員、撲滅罪行委員會委員、香港法律改革委員會委員、香港法律改革委員會轄下嘅監護權及撫養權小組委員會主席、懲教署人員子女教育信託基金委員會主席、紀律人員薪俸及服務條件常務委員會主席、保安及護衛業管理委員會主席、立法局議員、臨時立法會議員。現任自由黨副主席。1998年起循航運交通界晉身立法會議員，曾任該會交通事務委員會主席。2003年起出任內務委員會主席，成為立法會嘅第二號人物，當主席范徐麗泰唔能夠主持會議時，由佢代理，所以議員都叫佢做代主席。

劉健儀曾主持過多部法案嘅審議工作，包括《2001年九廣鐵路公司條例草案》、《2003年道路交通條例草案》《2005年收入條例草案》同《截取通訊及監察條例草案》等。

個人榮譽 
 非官守太平紳士
 大英帝國官佐勳章
 金紫荊星章

前香港立法會議員
前香港立法局議員
香港大學舊生
前香港自由黨員
港區人大代表
前區域市政局議員
香港律師
香港天主教徒
健儀
香港中間派人士